โยโก กูชิเก็ง

โยโก กูชิเก็ง  อดีตนักมวยสากลชาวญี่ปุ่น เป็นนักมวยแชมป์โลกชาวญี่ปุ่นที่ทำสถิติป้องกันตำแหน่งไว้ได้มากที่สุด คือ 13 ครั้ง
== ประวัติ ==
กูชิเก็งเป็นนักมวยถนัดซ้าย เริ่มชกมวยสากลอาชีพตั้งแต่ พ.ศ. 2517 ชกเพียง 9 ครั้งก็ได้ชิงแชมป์โลกของสมาคมมวยโลก รุ่นจูเนียร์ฟลายเวท ในฐานะรองแชมป์โลก WBA อันดับ 10 กับ ฆวน อันโตนิโอ กุซมัน นักมวยเจ้าของตำแหน่งชาวโดมินิกัน ผลการชกกูชิเก็งชนะน็อก ยก 7 ได้แชมป์โลกไปครอง ถือเป็นสถิติชกน้อยที่สุดที่ได้ครองแชมป์โลกของประเทศญี่ปุ่นในขณะนั้น กูชิเก็งสามารถป้องกันตำแหน่งได้ถึง 13 ครั้ง รวมทั้งชนะน็อค มนต์สยาม ฮ. มหาชัย ยก 4 กูชิเก็งเสียแชมป์ให้กับเปโดร โฟลเรส นักมวยรองแชมป์โลก WBA อันดับ 4 ชาวเม็กซิโก โดยเป็นฝ่ายแพ้ทีเคโอในยก 12 จากนั้นกูชิเก็งได้ประกาศแขวนนวมไป ไม่ได้ขึ้นชกอีกเลย
สถิติป้องกันแชมป์โลกของกูชิเก็ง 13 ครั้งเป็นสถิติป้องกันแชมป์โลกได้สูงสุดของญี่ปุ่น รวมถึงของทวีปเอเชียด้วยในช่วงนั้น (พ.ศ. 2523 - 2530) จนถูกทำลายลงโดยชัง ช็อน-กู นักมวยชาวเกาหลีใต้ที่ป้องกันแชมป์โลกของสภามวยโลก (WBC) รุ่นจูเนียร์ฟลายเวท ได้ 15 ครั้ง
หลังจากที่กูชิเก็งแขวนนวม กูชิเก็งยังคงมีชื่อเสียงในหมู่ชาวญี่ปุ่น และได้ผันตัวเข้าสู่วงการบันเทิงโดยเซ็นสัญญากับบริษัทโอตะพรอดักชันส์
== เกียรติประวัติ ==
แชมป์โลก WBA รุ่นจูเนียร์ฟลายเวท
* ชิง 10 ตุลาคม 2519 ชนะน็อก ฆวน อันโตนิโอ กุซมัน  ยก 7 ที่ ศูนย์กีฬาในร่มมหาวิทยาลัยยามานาชิ งาคูอิง โคฟุ ประเทศญี่ปุ่น
* ป้องกันตำแหน่งครั้งที่ 1, 30 มกราคม 2520 ชนะคะแนน ไฮเม ริโอส  ที่ สนามกีฬาต่อสู้ญี่ปุ่น โตเกียว ประเทศญี่ปุ่น
* ป้องกันตำแหน่งครั้งที่ 2, 22 พฤษภาคม 2520 ชนะคะแนน ริโกเบร์โต มาร์กาโน  ที่ ศูนย์กีฬาในร่มน้ำแข็งมาโคมาไน ซัปโปโระ ประเทศญี่ปุ่น
* ป้องกันตำแหน่งครั้งที่ 3, 9 ตุลาคม 2520 ชนะน็อก มนต์สยาม ฮ.มหาชัย  ยก 4 ที่ ศูนย์กีฬาในร่มสาธารณะจังหวัดโออิตะ เบ็ปปุ ประเทศญี่ปุ่น
* ป้องกันตำแหน่งครั้งที่ 4, 29 มกราคม 2521 ชนะน็อก อานิเซโต วาร์กัส  ยก 14 ที่ ศูนย์กีฬาในร่มจังหวัดไอจิ นาโงยะ ประเทศญี่ปุ่น
* ป้องกันตำแหน่งครั้งที่ 5, 7 พฤษภาคม 2521 ชนะทีเคโอ ไฮเม ริโอส  ยก 13 ที่ ศูนย์การกีฬาจังหวัดฮิโรชิมะ ฮิโรชิมะ ประเทศญี่ปุ่น
* ป้องกันตำแหน่งครั้งที่ 6, 15 ตุลาคม 2521 ชนะน็อก ช็อน ซัง-อิล  ยก 5 ที่ สนามกีฬาแห่งชาติคูรามาเอะ โตเกียว ประเทศญี่ปุ่น
* ป้องกันตำแหน่งครั้งที่ 7, 6 มกราคม 2522 ชนะน็อก ริโกเบร์โต มาร์กาโน  ยก 7 ที่ ศูนย์กีฬาในร่มเมืองคาวาซากิ คาวาซากิ ประเทศญี่ปุ่น
* ป้องกันตำแหน่งครั้งที่ 8, 8 เมษายน 2522 ชนะน็อก อัลฟอนโซ โลเปซ  ยก 7 ที่ สนามกีฬาแห่งชาติคูรามาเอะ โตเกียว ประเทศญี่ปุ่น
* ป้องกันตำแหน่งครั้งที่ 9, 29 กรกฎาคม 2522 ชนะคะแนน ราฟาเอล เปโดรซา  ที่ ศูนย์กีฬาในร่มเมืองคิตะกีวซู คิตะกีวชู ประเทศญี่ปุ่น
* ป้องกันตำแหน่งครั้งที่ 10, 28 ตุลาคม 2522 ชนะน็อก ติโต อาเบยา  ยก 7 ที่ สนามกีฬาแห่งชาติคูรามาเอะ โตเกียว ประเทศญี่ปุ่น
* ป้องกันตำแหน่งครั้งที่ 11, 27 มกราคม 2523 ชนะคะแนน คิม ยง-ฮย็อน  ที่ ศูนย์กีฬาในร่มจังหวัดโอซากะ โอซากะ ประเทศญี่ปุ่น
* ป้องกันตำแหน่งครั้งที่ 12, 1 มิถุนายน 2523 ชนะทีเคโอ มาร์ติน บาร์กัส  ยก 8 ที่ ศูนย์กีฬาในร่มจังหวัดโคจิ โคจิ ประเทศญี่ปุ่น
* ป้องกันตำแหน่งครั้งที่ 13, 12 ตุลาคม 2523 ชนะคะแนน เปโดร โฟลเรส  ที่ หอประชุม จิซเซนรินริ โคเซไก คานาซาวะ ประเทศญี่ปุ่น
* เสียแชมป์ 8 มีนาคม 2524 แพ้ทีเคโอ เปโดร โฟลเรส  ยก 12 ที่ ศูนย์กีฬาในร่มสาธารณะอูรูมะ กูชิคาวะ กูชิคาวะ ประเทศญี่ปุ่น
ถูกยกย่องให้เป็นแชมป์โลกตลอดกาลในรุ่นไลท์ฟลายเวทโดยสมาคมมวยโลก ในปี 2554
== อ้างอิง ==
คนเหล็ก. ย้อนอดีตมวยดัง: โยโกะ กูชิเก้น ไอ้แอ้ดปลาดิบ ตัวแสบที่สุด. นิตยสารมวยโลก. ปีที่ 16 ฉบับที่ 1134 มิถุนายน 2549 หน้า 42 -43
สถิติการชก boxrec.com 
== แหล่งข้อมูลอื่น ==
Shirai-Gushiken sports gym official 
The memorial hall of Yoko Gushiken 
บุคคลจากจังหวัดโอกินาวะ
นักมวยสากลชาวญี่ปุ่น
แชมป์โลก WBA